**О Б Я В Л Е Н И Е**

**ОБЩИНА ИХТИМАН ИЗГОТВЯ ПРОЕКТ ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА ОБЩИНА ИХТИМАН:**

1. **Мотиви:**

Причини които налагат изменението на Наредбата за управление на отпадъците на територията на община Ихтиман е актуализацията на същата с действащото законодателство, както и че административнонаказателните разпоредби са уредени в Закона за управление на отпадъците (ЗУО) и преповтарянето им в Наредбата за управление на отпадъците на територията на община Ихтиман води до правна несигурност, кой точно нормативен документ да се прилага при санкционирането на нарушителите. Съгласно чл. 8 ЗНА орган на местно самоуправление може да издава подзаконови актове, регламентиращи въпроси с местно значение, които са неуредени в актове от по-висша степен, с оглед на което се налага отмяната на всички административнонаказателни разпоредби съдържащи се в Наредбата за управление на отпадъците на територията на община Ихтиман, които вече са уредени в ЗУО.

1. **Цели:**Важна цел на отмяната е съобразяването на Наредбите с българското законодателство.
2. С оглед на горното Ви предлагаме следния проект за изменение и допълнение на Наредбата за управление на отпадъците на територията на община Ихтиман:

**ГЛАВА ДЕСЕТА**

АДМИНИСТРАТИВНО НАКАЗАТЕЛНИ РАЗПОРЕДБИ Да се измени на: АДМИНИСТРАТИВНОНАКАЗАТЕЛНА ОТГОВОРНОСТ

**Да се отмени:** Чл.61. (1) Наказва се с глоба от 300 до 1000 лв. физическо лице, което:

1. изхвърля отпадъци на неразрешени за това места;
2. предава отпадъци на лица, които не притежават разрешение, комплексно разрешително или регистрационен документ по чл. 35 от ЗУО в случаите, когато такива се изискват;
3. не предаде излязло от употреба моторно превозно средство на площадки за съхраняване или в центрове за разкомплектоване;
4. изхвърля масово разпространени отпадъци, обозначени с маркировка за разделно събиране съгласно наредбите по чл. 13, ал. 1 от ЗУО, в контейнери за смесени битови отпадъци и в съдове за събиране на отпадъци, поставени в имоти - публична държавна или общинска собственост, или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци;
5. не изпълнява разпоредбите за повторна употреба, рециклиране и оползотворяване на строителни отпадъци; 6. изхвърля битови отпадъци в съдове за разделно събиране.

(2) За явно маловажни случаи на административни нарушения по ал. 1, т. 1 и 4, установени при извършването им, овластените за това органи по чл.59 налагат на местонарушението глоби в размер от 10 до 50 лв. срещу издаване на фиш по реда на Закона за административните нарушения и наказания.

(3) Наказва се с глоба от 2000 до 5000 лв. физическо лице, което: 1. нерегламентирано изгаря или извършва друга форма на нерегламентирано третиране на отпадъци;

(4) При повторно нарушение се налага глоба, както следва: 1. по ал. 1 - в размер от 600 до 2000 лв.; 2. по ал. 3 - в размер от 4000 до 10 000 лв.

(5) Наказва се с имуществена санкция в размер от 1400 до 4000 лв. едноличен търговец или юридическо лице, което: 1. изхвърля неопасни отпадъци на неразрешени за това места; 2. нерегламентирано изгаря или извършва друга форма на нерегламентирано третиране на неопасни отпадъци.

(6) Наказва се с имуществена санкция в размер от 10 000 до 50 000 лв. едноличен търговец или юридическо лице, което: 1. изхвърля опасни отпадъци на неразрешени за това места; 2. нерегламентирано изгаря или извършва друга форма на нерегламентирано третиране на опасни отпадъци.

(7) При повторно нарушение се налага имуществена санкция, както следва: Наредба за управление на отпадъците на територията на община Ихтиман 20 1. по ал. 5 - в размер от 2800 до 8000 лв.; 2. по ал. 6 - в размер от 20 000 до 100 000 лв.

(8) При установяване на причинителите на отпадъци по чл.8(2) на физическите лица се налага глоба от 3 000 до 10 000 лв., а на юридическите лица и едноличните търговци - имуществена санкция от 6 000 до 20 000 лв.;

(9) Наказва се с имуществена санкция в размер от 5000 до 10 000 лв. едноличен търговец или юридическо лице, което: 1. възложи или извършва строителни или монтажни работи или премахване на строежи без наличие на план за управление на строителни отпадъци в случаите, когато такъв се изисква по чл. 27 (1);

**Да се отмени:** Чл.62. (1) Размерът на глобата се определя съобразно тежестта на нарушението и степента на виновност на нарушителя, от наказващия орган.

(2) На основание чл.58 (2) от ЗУО, сумите от глоби и имуществени санкции постъпват по сметка “Екология” на общината.

**Да се отмени:**Чл.63. Актовете за установяване на административни нарушения се съставят от длъжностни лица, определени със заповед на кмета на Община Ихтиман, кметовете и кметските наместници на населени места.

**Да се приеме:** **Чл. 61** Актовете за установяване на административни нарушения се съставят от длъжностни лица, определени със заповед на кмета на Община Ихтиман, кметовете и кметските наместници на населени места.

**Да се приеме: Чл. 62** На основание чл. 58 (2) от ЗУО, сумите от глоби и имуществени санкции постъпват по бюджетната сметка на общината.

**Да се отмени:** Чл.64. Установяването на нарушенията, съставянето на Актовете за установяване на административни нарушения, издаването, обжалването и изпълнението на наказателните постановления става по реда определен от Закона за административните нарушения и наказания.

**Да се отмени:** Чл.65 .(1) Административно-наказателно отговорни са и непълнолетните лица, навършили шестнадесетгодишна възраст, когато са били в състояние да разбират същността и значението на извършеното и да ръководят постъпките си.

(2) За нарушения, извършени от малолетни лица, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, когато съзнателно са допуснали извършването им или са били в състояние да предотвратят нарушението, но не са го сторили.

(3) За нарушения, извършени при осъществяване дейности на предприятия, учреждения, заведения, организации и търговски дружества, административно-наказателна отговорност носят работниците или служителите, които са ги извършили, както и ръководителите, които са наредили или допуснали да бъдат извършени.

**Да се отмени : Чл. 66.** За всички случаи на нарушения по управление на отпадъците, които не попадат в настоящата наредба следва да се прилагат разпоредбите на ЗУО.

**Да се приеме**: **Чл. 63** За всички случаи на нарушения по управление на отпадъците, които не попадат в настоящата наредба следва да се прилагат разпоредбите на ЗУО.